શાહરુખ ખાન અને ડિરેક્ટર ફરાહ ખાનની જોડીએ બોલિવૂડમાં અનેક સારી-સફળ ફિલ્મો આપી છે, પરંતુ થોડા સમય પહેલાં બંને વચ્ચે કોઇક કારણસર મનભેદો પેદા થયા. બંનેએ એકબીજાનું મોઢું પણ ન જોવાની કસમ ખાધી. આ મનભેદ અંગે જો શાહરુખ અને ફરાહને કંઇ પણ પૂછવામાં આવતું તો બંને એમ કહેતાં કે અમારી વચ્ચે કંઇ એવું નથી. તેમની વચ્ચેના મનભેદોને ત્યારે હવા મળી જ્યારે ફરાહ ખાને અક્ષયકુમારને લઇને ‘તીસ માર ખાં’ બનાવી. શાહરુખ અને ફરાહ વચ્ચે જંગની ખુલ્લેઆમ શરૂઆત થઇ ગઇ. બંને એકબીજા પર કટાક્ષ કરતાં રહ્યાં. ‘તીસ માર ખાં’ પ્રદર્શિત થઇ અને ફ્લોપ ગઇ, અક્ષયકુમાર અને ફરાહ વચ્ચે પણ આ કારણે મતભેદ અને મનભેદ થયા. અક્ષયકુમારે ફરાહ સાથે ફરી કામ ન કરવાની કસમ ખાધી. ફરાહ ખાનને મનમાં એવું તો થઇ જ ગયું કે તે માત્ર કિંગ ખાન સાથે જ હિટ ફિલ્મો આપી શકે છે.